एससीआरटी टीम ने देखा विज्ञान उद्यान, बच्चों को दी शाबाशी
लखनपुरी। हरियाणा व रायपुर एससीआरटी की टीम ने 3 मार्च को ग्राम उड़कुड़ा माध्यमिक शाला का विज्ञान उद्यान देखने पहुंची तथा बच्चों के शिक्षण स्तर को सुधारने का अच्छा प्रयास कहा।
ग्राम उड़कुड़ा स्थित माध्यमिक शाला भवन का शुक्रवार को हरियाणा राज्य शैक्षिक प्रशिक्षण एवं अनुसंधान परिषद के अध्यापक शिक्षण एवं मूल्यांकन विभाग के प्रमुख सुरेंद्र सिंह सिंधु, शैक्षिक तकनीक के मनोज कौशिक, प्रोफेसर मूल्यांकन विभाग के संदीप अग्रवाल व अध्यापक अध्ययन विभाग के अश्वनी, वरिष्ठ व छत्तीसगढ़ राज्य शैक्षिक प्रशिक्षण अनुसंधान एवं परिषद रायपुर की असिस्टेंट डायरेक्टर सुनीता जैन, असिस्टेंट प्रोफेसर आलोक शर्मा, एवं विद्या चंद्राकर ने अवलोकन किया। दल ने परिसर में बनाए गए विज्ञान उद्यान में विभिन्न माडलों को देखा व इसकी उपयोगिता व अवधारणाओं के बारे में विज्ञान शिक्षक मोहन जायसवाल से जानकारी ली। जानकारी पाकर टीम के सभी सदस्य प्रभावित हुए तथा कहा इस विद्यालय में एक शिक्षक द्वारा विद्यालय व बच्चों के शिक्षण स्तर को सुधारने अच्छा प्रयास किया जा रहा है। टीम के सदस्यों ने विद्यालय प्रांगण में बनाए जा रहे हर्बल गार्डन को भी देखा। विद्यालय में स्थापित विज्ञान लैब में बच्चों की समझ विकसित करने किए जा रहे कार्यों के बारे में विस्तार से जानकारी ली। सुदृढ़ व सुसज्जित विज्ञान लैब देख सभी अधिकारी अभिभूत हो गए। दल ने कक्षा छठी में पहुंच बच्चों से हिंदी की सामूहिक कविता वाचन कराया। कविता वाचन को सुनकर हरियाणा एससीआरटी के डायरेक्टर ने 1 हजार रुपए नकद प्रदान किया।
लखनपुरी। एससीआरटी की टीम ने किया स्कूल का निरीक्षण।
hin_Deva hin_Deva hin_Deva hin_Deva